കെ.വി. ആനന്ദ്

ഒരു ഇന്ത്യൻ ഛായാഗ്രാഹകനും സംവിധായകനുമാണ് കെ.വി. ആനന്ദ് (ജനനം 1966).

ജീവിതരേഖ
1966 ഒക്ടോബർ 30ന് ചെന്നൈയിൽ വെങ്കിടേശന്റെയും അനസൂയയുടെയും മകനായി ജനിച്ചു. ഡി. ജി വൈഷ്ണവ് കോളേജിൽ നിന്നും ബിരുദം നേടി.
കരിയർ
ഫോട്ടോ ജേർണലിസ്റ്റായി
ഇന്ത്യ ടുഡേ, കൽകി തുടങ്ങിയ മാസികകളിലും പ്രമുഖ പത്രങ്ങളിലും ഫ്രീലാൻസ് ഫോട്ടോഗ്രാഫറായിരുന്നു. നിരവിധി പ്രമുഖരുടെ ചിത്രങ്ങൾ പകർത്തിയിട്ടുണ്ട്. നാളുകൾക്കകം ആനന്ദിന്റെ ചിത്രങ്ങൾ 200ൽ അധികം മാഗസിനുകളുടെ കവർ പേജിൽ വന്നു. പിന്നീട് ഇന്ത്യ ടുഡെയുടെ ഫോട്ടോ ജേർണലിസ്റ്റായി.
ഛായാഗ്രാഹകനായി
ഛായാഗ്രാഹകനായ പി.സി. ശ്രീറാമിന്റെ സഹ ഛായാഗ്രാഹകനായി തുടങ്ങി. സഹ ഛായാഗ്രാഹകനായി ഗോപുര വാസലിലേ, അമരൻ, മീര, ദേവർ മകൻ, തിരുടാ തിരുടാ തുടങ്ങിയ ചിത്രങ്ങളിൽ ജോലി ചെയ്തു. തേന്മാവിൻ കൊമ്പത്ത് എന്ന ചിത്രത്തിന്റെ ഛായാഗ്രാഹകൻ ആനന്ദായിരുന്നു. തന്റെ അരങ്ങേറ്റ ചിത്രത്തിൽ തന്നെ മികച്ച ഛായാഗ്രാഹകനുള്ള ദേശീയപുരസ്കാരം സ്വന്തമാക്കി. ഛായാഗ്രാഹകനായ ആദ്യ തമിഴ് ചിത്രം കടൽ ദേശം ആണ്. പ്രിയദർശൻ, എസ്. ശങ്കർ എന്നിവരോടൊപ്പം ജോലി ചെയ്തു. തമിഴ്, തെലുഗു, ഹിന്ദി, മലയാളം തുടങ്ങിയ ഭാഷകളിലായി 14 ചിത്രങ്ങളിൽ ഛായാഗ്രാഹകനായി ജോലി ചെയ്തു.
സംവിധായകനായി
ശ്രീകാന്ത്, ഗോപിക, പൃഥ്വിരാജ് എന്നിവർ അഭിനയിച്ച കനാ കണ്ടേൻ എന്ന തമിഴ് ചലച്ചിത്രത്തിലൂടെ സംവിധായകനായി അരങ്ങേറ്റം കുറിച്ചു. സൂര്യ, തമന്ന ഭാട്ടിയ എന്നിവർ അഭിനയിച്ച അയൺ ആണ് രണ്ടാമത്തെ ചിത്രം.http://www.behindwoods.com/features/Interviews/interview-5/kv-anand/index.html ഈ ചിത്രം വൻ വിജയമായി. മികച്ച സംവിധായകനുള്ള എഡിസൺ അവാർഡ് ലഭിച്ചു. 2014ൽ രജനീകാന്ത് അഭിനയിക്കുന്ന ഒരു ചലച്ചിത്രം സംവിധാനം ചെയ്യുന്നത് കെ.വി. ആനന്ദാണ്.
ചലച്ചിത്രങ്ങൾ
ഛായാഗ്രാഹകനായി
ശിവാജി , ദി ബോസ്
ചെല്ലമേ
ദ ലെജെന്റ് ഓഫ് ഭഗത് സിങ്
മുതൽവൻ
നേർക്കു നേർ
കാതൽ ദേശം
മിന്നാരം (1997)
തേന്മാവിൻ കൊമ്പത്ത് (1994)
 ജോഷ് (ഹിന്ദി ചലച്ചിത്രം)

സംവിധായകനായി
 Year  Film  Language  Cast  Notes 2005  കനാ കണ്ടേൻ  തമിഴ്  ശ്രീകാന്ത്, പൃഥ്വിരാജ്, ഗോപിക  2009  അയൺ  തമിഴ്  സൂര്യ, തമന്ന ഭാട്ടിയ, പ്രഭു, Akashdeep Saighal  Nominated—Filmfare Award for Best Director – Tamil 2011  കോ  തമിഴ്  Jiiva, Ajmal Ameer, Karthika Nair, Piaa Bajpai  Nominated—Filmfare Award for Best Director – Tamil 2012  മാട്രാൻ  തമിഴ്  Suriya, Kajal Aggarwal, Sachin Khedekar Nominated—SIIMA Award for Best Director 2014  അനേകൻ  Tamil  Dhanush, Amyra Dastur, Karthik  FilmingAmyra Dastur to make Tamil debut with 'Anegan' – Yahoo Celebrity India . In.omg.yahoo.com (31 August 2013). Retrieved on 13 May 2014.
പുരസ്കാരങ്ങൾ
മികച്ച ഛായാഗ്രാഹകനുള്ള ദേശീയ ചലച്ചിത്രപുരസ്കാരം (1995)
മികച്ച ഛായാഗ്രാഹകനുള്ള ഫിലിംഫെയർ പുരസ്കാരം
അവലംബം

പുറം കണ്ണികൾ


 Interviews
 in TeluguCinema.com, 2009 
 Interview in Rediff, 2005
 Interview in Chennai Online 
 Interview in The Hindu, 2005 
 Interview in TeluguCinema.com, 2007 

വർഗ്ഗം:1966-ൽ ജനിച്ചവർ
വർഗ്ഗം:ഒക്ടോബർ 30-ന് ജനിച്ചവർ
വർഗ്ഗം:ഇന്ത്യൻ ചലച്ചിത്ര ഛായാഗ്രാഹകർ
വർഗ്ഗം:മലയാളചലച്ചിത്ര ഛായാഗ്രാഹകർ
വർഗ്ഗം:മികച്ച ഛായാഗ്രാഹകനുള്ള ദേശീയ ചലച്ചിത്ര പുരസ്കാരം ലഭിച്ചവർ